laion/Wikipedia-Exotic huggingface dataset:
יורי פוטסמן

יורי פוטסמן (באסטונית: Jüri Pootsmann; נולד ב-1 ביולי 1994) הוא זמר אסטוני, אשר ייצג את אסטוניה באירוויזיון 2016. בפברואר 2015 זכה פוטסמן חלק בעונה השישית של Eesti otsib superstaari, גרסה אסטונית של פופ איידול ששודרה ב-TV3. הוא זכה בתוכנית ב-31 במאי 2015 כאשר יצא סינגל הבכורה שלו "טורם". השיר הגיע לשיא כשהגיע למקום השביעי במצעד השירים המקומי. ב-15 בנובמבר 2015 הוא הוציא את הסינגל "Aga Siis", והגיע למקום הראשון במצעד השירים האסטוני. ב-20 בנובמבר 2015. בשנת 2016 הוכרז פוטסמן כאחד המועמדים בבחירה הלאומית של אסטוניה, Eesti Laul 2016, לתחרות האירוויזיון 2016. ב-20 בפברואר 2016 פוטסמן ביצע את שירו "Play" במהלך חצי הגמר השני של התוכנית באולפני הטלוויזיה האסטונית בטאלין, והעפיל לגמר. הגמר נערך ב-5 במרץ 2016, פוטסמן זכה בבחירה הארצית עם 32,394 קולות. במהלך האירוויזיון עצמו אשר התקיים בסטוקהולם, שוודיה, אסטוניה הוגרלה לחצי הגמר הראשון אשר התקיים ב-10 במאי. פוטסמן לא העפיל לגמר וסיים במקום האחרון (ה-18), עם 24 נקודות בלבד. הייתה זו התוצאה הגרועה ביותר של אסטוניה אי פעם עד כה בתחרות. פוטסמן לא ייחס חשיבות רבה לתבוסה בתחרות. ב-11 במרץ 2016, הוצג פוטסמן בסינגל "אני זוכר את", שהופק על ידי Cartoon. הסינגל הגיע לשיא במקום הראשון במצעד הפזמונים האסטוני. פוטסמן הוכר כאמן השנה בטקס פרסי המוזיקה האסטונית לשנת 2016, כשהיה מועמד בחמש קטגוריות (אלבום פופ השנה, אמן השנה בקטגוריית גברים, אלבום הבכורה של השנה, שיר השנה הטוב ביותר, אלבום השנה). מאז 2017 פוטסמן מגיש תוכנית בוקר של תחנת הרדיו MyHits. יורי פוטסמן, כמו רוב ילדי בית הספר באסטוניה, שר במקהלת בית ספר אך מעולם לא היה סולן. כילד צעיר, נימת קולו של יורי הייתה כה גבוהה עד שהוא נאלץ לשיר במקהלה יחד עם בנות ולא עם בנים. באופן אירוני, הטון הנוכחי שלו הוא כמו של בריטון. הוא גילה את יכולותיו הווקאליות רק במהלך חילופי סטודנטים בדנמרק בה שהה שנה. בזכות שהות זו הוא דובר דנית. בזמנו הפנוי אוהב פוטסמן לטייל לבד בטבע, במיוחד ביערות אסטוניה. מדיה וקבצים בנושא יורי פוטסמן בוויקישיתוף אתר האינטרנט הרשמי של יורי פוטסמן יורי פוטסמן, ברשת החברתית פייסבוק יורי פוטסמן, ברשת החברתית אקס (טוויטר) יורי פוטסמן, ברשת החברתית אינסטגרם יורי פוטסמן, באתר ספוטיפיי יורי פוטסמן, באתר MusicBrainz (באנגלית) יורי פוטסמן, באתר דיזר יורי פוטסמן, באתר Discogs (באנגלית) Певец Юри Поотсманн представит Эстонию на конкурсе "Евровидение-2016", РИА Новости, ‏20160306T0825 (ברוסית) Евровидение 2016 Эстония: Юри Поотсманн с песней Play, Участники популярных шоу, ‏25 באפריל 2016 (ב־) 28. jaanuaril jagati kätte Eesti Muusikaauhinnad 2016 | Eesti Muusikaauhinnad, www.muusikaauhinnad.eu
הנסי (פירושונים)

האם התכוונתם ל... הנסי (Hennessy) - יצרנית קוניאק צרפתית שם משפחה ג'ון פופ הנסי (Hennessy) - המושל השמיני של הונג קונג ג'יל הנסי (אנ') – שחקן ומוזיקאי קנדי ג'ניפר הנסי (Hennessy) – שחקנית אנגלייה ויין הנסי (Hennessey) – כדורגלן ולשי, בנו של טרי טרי הנסי (Hennessey) – כדורגלן ולשי, אביו של ויין
ברנהארד לזנר

ברנהארד לזנר (בגרמנית: Bernhard Lösener;‏ 27 בדצמבר 1890, פירסטנברג על האודר (גר')‏ – 28 באוגוסט 1952, קלן), היה עורך דין ומומחה ליהודים במשרד הפנים של הרייך. יחד עם וילהלם שטוקרט, הוא סייע לנסח את חוקי נירנברג, שבין השאר שללו מיהודי גרמניה את זכויותיהם. לדברי כריסטופר בראונינג, חלק גדול מהמחקר ההיסטורי לגבי חוקי נירנברג מסתמך על הצהרותיו של לזנר, שאומצו על ידי המחקר באופן בלתי ביקורתי. לזנר היה בנם של פקידים. בין 1909 ל-1913 למד לזנר משפטים בדגש על תאוריה משפטית (אנ') באוניברסיטת טיבינגן והיה חבר באגודת הסטודנטים Tübinger Burschenschaft Derendingia (גר'). לאחר שירותו הצבאי קיבל תואר דוקטור בשנת 1920, עבר בחינה לשירות המדינה ב-1922 והצטרף לרשות המכס. בתחילה עבד במשרד המכס של מדינת ברנדנבורג. ב-1929 הפך לראש משרד המכס בגלאץ (Glatz). ב-1930 הצטרף למפלגה הנאצית. ב-1931 היה ראש משרד המכס בניסה, שאז השתייכה לגרמניה. באפריל 1933 החל לזנר לעבוד במשרד הפנים של הרייך. שם היה בין מנסחיהם של חוקי נירנברג באוגוסט 1935. עמו ניסחו את החוקים הממונים וילהלם שטוקרט והנס גלובקה. בשנים 1936 ו-1937 ניסח חוקים נוספים הנוגעים לנושאי גזע. לאחר מכן הועסק ב"מכון הרייך לתולדות גרמניה החדשה" (Reichsinstitut für Geschichte des neuen Deutschlands) בוועדה המייעצת ובמחלקת המחקר בנוגע ל"שאלה היהודית". בזכרונותיו, "לחוקק את השואה", תיאר לזנר שגילה אירוע בו הועברו כאלף יהודים גרמנים ברכבת ליער רומבולה בריגה, לטביה, שם נרצחו בירי יחד עם 25,000 יהודים מלטביה. לזנר כתב שלא היה מודע לאף פקודה להוציא להורג את יהודי גרמניה וחש אי נחת מההוצאות להורג. הוא דן באירוע עם שטוקרט והדבר גרם למתח ביניהם. שלוש שנים מאוחר יותר, בשנת 1944, על פי רשימות שעשה לזנר, הוא נעצר בשל הבעת אהדה ליהודי גרמניה ובטענה שתמך במחתרת האנטי-נאצית.  לזנר זקף לזכותו את הפטור שניתן למישלינגה - גרמנים עם סבא יהודי או שניים - מהגדרה כיהודי. הוא טען כי סיווג אנשים כיהודים יחזק את מאגר הגנים היהודי על ידי החדרת דם ארי, וכן יעלה לצבא 45,000 חיילים. מכיוון שרוב "המישלינגה" לא גורשו במהלך המלחמה, ייתכן שהסיווג שלהם לא כיהודים אלא כבני תערובת הציל עד 107,000 גרמנים ממוצא יהודי מהיפגעות בשואה. במשפטי נירנברג מסר לזנר עדות על הדיון שקיים עם שטוקרט בנוגע לטבח יער רומבולה בשנת 1941. עדות זו סתרה את טענתו של שטוקרט כי לא היה מודע להוצאתם להורג של יהודים לפני ועידת ואנזה בשנת 1942. רוצח מכתבה מדיה וקבצים בנושא ברנהארד לזנר בוויקישיתוף ברנהארד לזנר, ברשת החברתית Goodreads פרוטוקול ועידת ואנזה סטיבן שפילברג / מוזיאון השואה של ארצות הברית בית הדין הצבאי הבינלאומי, משפטי נירנברג: תמלולים והוכחות תיעודיות לניסויים רפואיים גרמנים בביצוע פשעי מלחמה ופשעים נגד האנושות, 1946–1947 Peter Longerich. Holocaust: The Nazi Persecution and Murder of the Jews. Oxford University Press. 2010. Pgs 121-122. Karl Schleunes. The Twisted Road to Auschwitz: Nazi Policy towards German Jews, 1933-39. University of Illinois Press, Urbana. 1970. The Reich Ministry of the Interior and the Jewish Code. The records of Dr. Bernhard Losener: As a race officer at the Reich Ministry of the Interior. In: Quarterly Journal of Contemporary History 9 (1961), S. 310 / Cornelia Essner: The "Nuremberg Laws" or the management of racial fanaticism 1933-1945. Paderborn & Munich 2002, ISBN 3-50672260-3, p 115 Nelson, Robert, "Revolution and Genocide, University of Chicago Press, 1992, p 324
מריה קנליס

מארי לואי קנליס-בנט (באנגלית: Mary Louis Kanellis-Bennett; נולדה ב-25 בפברואר 1982) הידועה יותר בשם הבמה שלה, מריה קנליס היא מתאבקת אמריקאית, מנג'רית היאבקות, שחקנית, דוגמנית וזמרת המוכרת בעיקר בשל תקופת בארגון ההיאבקות WWE, שבו הייתה פעם אחת אלופת 24/7 של ה-WWE. במהלך תקופתה בארגון, היא כיכבה על שער מגזין הפלייבוי בשנת 2008. בנוסף לכך, היא הופיעה בארגוני ההיאבקות Ring of Honor‏ (ROH) ו-Total Nonstop Action Wrestling‏ (TNA), שבו הייתה פעם אחת אלופת הנוקאאוטס של אימפקט. בשנת 2004, היא הגיעה עד למקום החמישי בתחרות חיפוש הדיווה של ה-WWE, ולאחר מכן היא הוחתמה על חוזה בארגון והפכה למראיינת מאחורי הקלעים. את הקריירה שלה כמתאבקת עשתה שנה מאוחר יותר. ב-13 באפריל 2010, היא הוציאה את הבכורה שלה, שנקרא בשם "שבעה חטאים". קנליס נולדה ב-25 בפברואר 1982 באוטווה, אילינוי. יש לה אח בשם ביל ואחות בשם ג'אני, הצעירים ממנה. בילדותה, קנליס הביעה עניין בענפי ספורט רבים כמו כדורעף, כדורסל וסופטבול. לפני שהחלה את הקריירה שלה בהיאבקות מקצועית, קנליס התחרתה באופן קבוע בתחרויות יופי. קנליס והמתאבק מייק בנט התארסו בנובמבר 2012, כשב-10 באוקטובר 2014 הם התחתנו. ב-3 באפריל 2018, הזוג בירך את הולדת בתם הראשונה, פרידריקה "פרדי" מון בנט. ב-3 בפברואר 2020, נולד בן לזוג בשם קארבר מארס בנט. הישגים בארגון ההיאבקות Family Wrestling Entertainment - FWE אליפות הנשים של FWE (פעמיים) הישגים במגזין ההיאבקות Pro Wrestling Illustrated - PWI PWI דירג אותה במקום ה-21 מתוך 50 המתאבקות הטובות ביותר לשנת 2008 הישגים בארגון ההיאבקות Total Nonstop Action - TNA אליפות הנוקאאוטס של אימפקט (פעם אחת) הישגים בארגון ההיאבקות World Wrestling Entertainment - WWE אליפות 24/7 של ה-WWE (פעם אחת) פרסי הסלאמי (פעם אחת) דיוות השנה (2009) מדיה וקבצים בנושא מריה קנליס בוויקישיתוף מריה קנליס, ברשת החברתית אקס (טוויטר) מריה קנליס, ברשת החברתית אינסטגרם מריה קנליס, באתר WWE.com להיאבקות מקצועית מריה קנליס, באתר Online World of Wrestling דיוות ה-WWE לשעבר מתארסת מריה קנליס מתחתנת מריה ומייק בנט מברכים את הולדת בתם הראשונה
I Told You So

I Told You So (בעברית: אמרתי לך) הוא סינגל שהוקלט על ידי הזמר-יוצר האמריקאי רנדי טרוויס, מתוך אלבום האולפן השני שלו, Always & Forever. השיר יצא לאור במרץ 1988, על ידי חברת התקליטים האחים וורנר, כסינגל הרביעי והאחרון מתוך האלבום. השיר הגיע למקום הראשון במצעד שירי הקאנטרי. "I Told You So" הוא שיר שבוחן בני זוג במערכת יחסים, כאשר האחד שואל את בת הזוג שלו האם הייתה מסכימה לחזור איתו הביתה, או שמא צוחקת עליו ואומרת לו "אמרתי לך" (הרמז לכך שהיא ידעה שהוא ירצה לחזור לביתו בסוף) ובעצם מציבה בפניו את העובדה שיש לה מישהו חדש. בדומה לשירים נוספים של טרוויס, השיר הצליח לכבוש את פסגת מצעד שירי הקאנטרי. I Told You So (בעברית: אמרתי לך) בשנת 2009, הקליטה הזמרת-יוצרת האמריקאית קארי אנדרווד את השיר מחדש, תוך שהיא הוציאה אותו כסינגל מתוך האלבום Carnival Ride, על ידי חברת התקליטים אריסטה נאשוויל. בגרסה המחודשת משתתף רנדי טרוויס גם כן, תוך שהוא מצוין בקרדיטים של השיר. השיר הגיע למקום הראשון במצעד שירי הקאנטרי של קנדה. השיר בדומה למקור, שיצא בשנת 1990, נכתב והולחן על ידי רנדי טרוויס, אך בשונה מהמקור לא הופק על ידו ומפיקו המוזיקלי היה מארק ברייט, שעבד עם אנדרווד על שירים רבים שהוציאה במהלך הקריירה שלה. את גרסתה, הקליטה בשנת 2007, תוך שזו יצאה כסינגל מתוך האלבום Carnival Ride, בשנת 2009. הגרסה המחודשת הצליחה להגיע למקום הראשון במצעד שירי הקאנטרי של קנדה, תוך שזכתה להצלחה גם במצעדי הבילבורד. מידע על היצירה "I Told You So" באתר מיוזיק בריינז מידע על הסינגל "I Told You So" באתר מיוזיק בריינז סרטון השיר "I Told You So" באתר יוטיוב Randy Travis - Always & Forever, Discogs (באנגלית) Hot Country Songs Chart, Billboard Carrie Underwood - Carnival Ride, Discogs (באנגלית) Carrie Underwood (Ft. Randy Travis) – I Told You So (Duet Version) (באנגלית), נבדק ב-2020-07-06 Carrie Underwood, Billboard Carrie Underwood | Biography, Albums, Streaming Links, AllMusic (באנגלית) Gold & Platinum, RIAA (באנגלית)
בוגוליובוב

בוגוליובוב (ברוסית: Боголюбов, בלטבית: Bogoļubovs) הוא שם משפחה. האם התכוונתם ל... יפים בוגוליובוב – שחמטאי אוקראיני-גרמני בדרגת רב אמן ניקולאי בוגוליובוב – פיזיקאי גרעיני ומתמטיקאי סובייטי אהרון בוגוליובוב – ג'ודוקא יהודי-לטבי
רוד

האם התכוונתם ל... רוד - קנה (ראייה) רוד (אנ') – אל פגאני סלאבי שם משפחה מרשה רוד (אנ') – שחקנית, זמרת ובמאית אמריקאית ססיליה רוד (Rodhe) – דוגמנית ופסלת שוודית פייר רוד (Rode) – כנר ומלחין צרפתי רוברט רוד (Roode) – מתאבק קנדי ריק רוד (Rood) – מתאבק אמריקאי אולפני אבי רוד (Road) – אולפני הקלטה בריטיים אבי רוד – אלבום של הביטלס
תהילים כ"ח

תהילים כ"ח הוא המזמור ה-28 בספר תהילים. (מזמור 27 בנוסח תרגום השבעים ובוולגטה). המזמור הוא אחד מארבעה עשר מזמורים הפותחים במילה 'לְדָוִד'. המזמור נחלק לשלושה חלקים: פסוקים א' -ב': בכותרת המזמור מבקש המשורר מה' לקבל את תפילתו. חלקו השני מפסוק ג'- ה' מופיעה תפילת המשורר נגד אויביו ובחלקו השלישי, פסוקים ו'-ט' מודה המשורר לה' כי שמע את תפילתו. בעל המזמור מתפלל לה' משום שהוא מצוי בסכנה מאויבים המתנהגים כמכריו אך מבקשים להרע לו: "דֹּבְרֵי שָׁלוֹם, עִם-רֵעֵיהֶם; וְרָעָה, בִּלְבָבָם". המשורר מבקש מה' שיצילו וישיב להם גמולם. התפילה נאמרת בגוף ראשון יחיד מלבד הפסוק האחרון בו מבקש המתפלל מה' שיציל את עמו. בפסוק ח' מזכיר המתפלל את משיח ה', המלך: "מְשִׁיחוֹ" ויש שפירשו כי המזמור נאמר על ידי מלך וזה מתפלל בעד עמו. יש שהתבססו על פסוקים ח' -ט' וראו במזמור זה, מזמור מלך. יש שסברו כי המזמור נאמר על ידי אדם חולה וזאת לפי התיאור המובא בפסוק א': "יוֹרְדֵי בוֹר", תיאור המתים היורדים לשאול. אחרים טענו כי מדובר באדם הבורח מאויביו ומוצא מקלט בבית המקדש. יש שטענו כי המזמור נכתב בזמנם של מלכי יהודה וישראל. הפסוק החותם את הפרק "הושיעה את עמך" וגו' - משמש כאחד מהפסוקים הפותחים את פסוקי דזמרה בקטע המתחיל ב"הודו לה' קראו בשמו". במנהג העממי משתמשים בפסוק זה למנות בני אדם, בגלל האיסור למניה מספרית של בני אדם מישראל, והיות ובפסוק זה ישנן עשר מילים. הושיעה את עמך - לחן מפורסם של ד"ר אברהם טברסקי שהתקבל בחסידות חב"ד ובמגזרים נוספים. לשיר ביצועים רבים, בהם: יוני שלמה, שלומי שבת במסגרת פרויקט צמאה, יצחק מאיר. הושיעה - זאנוויל ויינברגר ומקהלת מלכות, לחן של ר' יעקב לייבוביץ' מחסידות סערט-ויז'ניץ מדיה וקבצים בנושא תהילים כ"ח בוויקישיתוף ראו פרקים: כ"ד, כ"ה, כ"ו, כ"ז, כ"ח, ל"ב, ל"ד, ל"ה, ל"ז, ק"א, ק"ג, ק"י, קל"ח, קמ"ד. עמוס חכם, ספר תהילים, ירושלים, מוסד הרב קוק, תש"ן, עמ' קנא ספר תהילים, פרק כ"ח, פסוק ג' עמוס חכם, ספר תהילים, ירושלים, מוסד הרב קוק, תש"ן, עמ' קנד יצחק אבישור, עולם התנ"ך: תהלים א, תל אביב, דוידזון עתי, 1995, עמ' 125-124 הושיעה את עמך, מתוך ניח"ח להאזנה באתר Chabad.org. שלומי שבת, הושיעה את עמך, לצפייה באתר חב"ד אינפו. יצחק מאיר בביצוע של הושיעה את עמך בתפילת הלל בשדרות, לצפייה באתר יוטיוב. הושיעה, בביצוע זאנוויל ויינברגר, מקהלת מלכות, סרטון באתר יוטיוב (אורך: 3:35), 13 באוגוסט, 2017
נינה סובלאטי

נינה סוּבּלָאטִי (בגאורגית: ნინო სულაბერიძე; נולדה ב-31 בינואר 1995) היא זמרת, כותבת שירים ודוגמנית גאורגית. ייצגה את גאורגיה באירוויזיון 2015. סובלאטי נולדה במוסקבה, רוסיה, להורים גאורגים. שם הולדתה הוא נינו סולאברידזה. זמן קצר לאחר לידתה, משפחתה חזרה להתגורר בגאורגיה. סובלאטי התגוררה תקופה בילדותה בריגה, לטביה. כבר בגיל 13, בשנת 2008, הוחתמה סובלאטי בסוכנות דוגמנות והחלה לדגמן. בתחילת 2009 פנו לסובלאטי עוד מספר סוכנויות דוגמנות עבורן החלה לדגמן וגם עבור מגזינים מובילים בגאורגיה. בין היתר הופיעה סובלאטי ברחבי גאורגיה ועבדה עם להקות מוזיקליות דוגמת The Mins. בשנת 2011 החלה סובלאטי לעבוד עם סטודיו החלומות הגאורגי, בית מוזיקה משפיע בו עבדה עם הזמרת ברה איוונישווילי. בשנת 2013, סובלאטי הוכרזה כזוכה בעונה השישית של תוכנית הטלוויזיה Sakartvelos Varskvlavi, הגרסה הגאורגית לאיידול. בשנה שלאחר מכן הוציאה את אלבום הבכורה שלה "מעז להיות נינה סובלאטי", האלבום הפך לאלבום הנמכר ביותר בגאורגיה בכל הזמנים. בעקבות ההצלחה עם האלבום, בדצמבר 2014 הוכרזה כאחת מחמשת המועמדים לייצג את גאורגיה באירוויזיון 2015 בווינה, אוסטריה. היא התמודדה בתחרות השיר "לוחם". ב-14 בינואר 2015, סובלאטי התמודדה בגמר הלאומי והוכרזה כזוכה. באירווייזיון, הוגרלה סובלאטי לחצי הגמר הראשון אשר נערך ב-19 במאי, היא שרה אחרונה בסדר השירים והעפילה לגמר לאחר שסיימה במקום ה-4 מתוך 16 מדינות. בגמר היא סיימה במקום ה-11 מתוך 27 מדינות, עם 51 נקודות. לאחר האירוויזיון, זכה השיר "לוחם" עמו הופיעה באירוויזיון להצלחה במספר מדינות ברחבי אירופה. באירלנד הגיע השיר לטופ 50 במצעד המקומי כאשר מיקום השיא שלו היה 44. באוקראינה הגיע השיר לטופ 40, ברוסיה, הגיע ל-30 הראשונים במיקום שיא של 29 ובטורקיה, השיר הגיע עד למקום השני. בשנת 2016 הפכה לשופטת בגרסה הגאורגית של התוכנית אקס פקטור. בחודש אוקטובר 2017, היא נעשתה לשופטת בגרסה הגאורגית בתוכנית בה התפרסמה בעצמה כמתמודדת, איידול. סובלאטי מספרת שאת ההשפעות המוזיקליות שלה שאבה מג'ניס ג'ופלין, בריאן מולקו וביורק. לסובלאטי מספר קעקועים על גופה, אותם היא משרטטת ומקעקעת בעצמה. סובלאטי נשואה לחצוצרן הגאורגי ג'ורג' שמנאורי איתו היא משתפת פעולה מדי פעם ביצירות מוזיקליות. מדיה וקבצים בנושא נינה סובלאטי בוויקישיתוף אתר האינטרנט הרשמי של נינה סובלאטי נינה סובלאטי, ברשת החברתית פייסבוק נינה סובלאטי, ברשת החברתית אקס (טוויטר) נינה סובלאטי, באתר MusicBrainz (באנגלית) נינה סובלאטי, באתר Discogs (באנגלית) ביוגרפיה של נינה סובלאטי, באתר intermedia.ge (ב־) YouTube, www.youtube.com Georgia: Get to know national selection finalist Nina Sublatti, wiwibloggs, ‏25 בדצמבר 2014 (באנגלית) Georgia: GPB have announced the five finalists for national selection, wiwibloggs, ‏23 בדצמבר 2014 (באנגלית) Anthony Granger, Georgia: Nina Sublatti Is Off To Eurovision, Eurovoix, ‏14 בינואר 2014 (באנגלית) Georgia: Eurovision 2015 star Nina Sublatti will judge X Factor, wiwibloggs, ‏8 במרץ 2016 (באנגלית) Eurovision 2015 star Nina Sublatti joins Georgian Idol judging panel, wiwibloggs, ‏4 בנובמבר 2017 (באנגלית) Exclusive: Nina Sublatti chats with wiwibloggs about Georgia's Eurovision Selection, wiwibloggs, ‏3 בינואר 2015 (באנגלית) LISTEN: Nina Sublatti releases new single "Vision of Mind", wiwibloggs, ‏29 ביוני 2016 (באנגלית)
לניאני

לניאני (באיטלקית: Legnani; באלבנית: Lenjani) הוא שם משפחה. האם התכוונתם ל... אלסנדרו לניאני (איט') – פוליטיקאי איטלקי בתקופה הנפוליאונית ארמיר לניאני – כדורגלן אלבני לואיג'י לניאני (אנ') – גיטריסט, מלחין וזמר איטלקי בן המאה ה-19 סטפאנו מריה לניאני (אנ') – צייר בארוקי איטלקי במפנה המאות ה-17–18 פיירינה לניאני – בלרינה איטלקייה
עסקנות

עסקנות היא פעילות ועסקנות כללית בצורכי ציבור. העסקנות מוכרת כפעילות בצורכי ציבור והשפעה ציבורית בנושאים הנוגעים בקבוצות, אגודות, מפלגות או קהילות מסוימות, ובתחומים כגון פעילות חברתית, יוזמה חברתית, רווחה, ארגון ופילנתרופיה. עסקנות עשויה לכלול פעילות מול רשויות השלטון (שדלנות), וכן יכולה לפעול ולהשפיע על קידום נושאים בחברה ציבורית, במוסד וכדומה (תופעה המאכער). ההגדרה הכוללת של עסקנות היא קידום אינטרס מסוים על פני אינטרסים ציבוריים אחרים, באמצעים חוקיים לא רשמיים. אומנם קיימת גם עסקנות הפועלת בתחום מסוים שאינו בא בהכרח על חשבון תחומים אחרים. העסקן מאופיין ביכולת השפעה חברתית וציבורית הנובעת מקיום קשרים עם בכירים ברשויות המקומיות, התערות בדעת הקהל, כריזמה, התמצאות ביורוקרטית ועוד. מקובל להבדיל בין סוגים שונים של עסקנים: עסקן, בכלליות או בסתמיות – אדם הפועל לטובת קבוצה מסוימת כגון אגודה, עמותה, מפלגה או קהילה. הפעילות תהיה למען קידום טובתה, מטרתה וענייניה של אותה קבוצה. העסקנות יכולה להיות הן לטובת פעילות הארגון והעסק, והן בפעילות בשטח. בהתאם לכך קיימים ביטויים כמו "עסקן מפלגתי", "עסקן ספורט", "עסקן כדורגל", "עסקן ספרותי" או "עסקן ספרות", "עסקן שחמט", "עסקן קהילתי", "עסקן שכונתי", "עסקן פרלמנטרי" וכדומה, בהתאם לתחום ולקבוצת העסקנות. שדלן או שתדלן (לוביסט) – עסקן המשדל בעלי תפקידים ואנשי ציבור ופועל בעיקר מול השלטונות על מנת שיתמכו בעניין מסוים לטובת הקהילה, החברה או הגוף שמטעמו נשלח השדלן. השדלן מעלה לסדר היום את המטרה שלמען קידומה הוא נשלח, על מנת שתקבל התייחסות וטיפול באופן שירצה את שולחיו. השדלן פעיל בעיקר בתחום הפוליטי והמדיני ופעילותו נחשבת תקינה. מאכער – עסקן בעל אפשרויות והשפעה לקידום דברים בחברה ציבורית, בקהילה או במוסד. המאכער פועל לעיתים באמצעות תחבולות וקומבינות על מנת להשיג את המטרה שאותה הוא נשלח לקדם, על מנת לעקוף את הביורוקרטיה הנדרשת בדרך המלך ולעיתים אף באמצעות עקיפה של החוק היבש. המאכער פעיל בעיקר במישור החברתי והקהילתי ופעילותו עשויה להיות מנוגדת לחוק או נחשבת כשחיתות. ערך זה הוא קצרמר בנושא סוציולוגיה. אתם מוזמנים לתרום לוויקיפדיה ולהרחיב אותו.
סבבה 5

סבבה 5 הוא אלבום הסולו השלישי של הראפר הישראלי פלד. האלבום יצא לאור ב-15 במרץ 2018, על ידי חברות התקליטים סינגולד ו-Mobile1 Music. האלבום, בדומה לאלבומיו הקודמים של פלד, הופק על ידי אורי שוחט ומיכאל כהן. האלבום כולל את הסינגלים "זה לא מעניין אותי" ו"מה אני נראה לך", שהצליח להגיע לעשירייה הפותחת במצעד הרשמי של גלגלצ. כמו כן, שני השירים הצליחו לצבור מאות אלפי השמעות ברשת הזרמת המדיה ספוטיפיי, וכן שאר שירי האלבום. באלבום מתארחים כהן@מושון, נאצ'ה ועידו בי וצוקי. בן שלו מהארץ העניק ביקורת מעורבת לאלבום: "החיסרון הבולט של 'סבבה 5' הוא האובססיה של פלד להייטרים. כמעט כל השירים הם מכתבי נפץ שממוענים אל כל אלה שזילזלו, עלבו ופגעו בו. חיסול הייטרים הוא פרקטיקה ידועה ואהובה בהיפ הופ, אבל בשיר השישי, מקסימום השביעי, מתחשק להגיד לפלד: או־קיי, הבנו, שחרר. זה כמו לדבר אל הקיר. וזאת עוד סיבה לאהוב את "אהבתי", שבמקום לשנוא את ההייטרים מוכן לתת כליה לאותה מעריצה נהדרת. חפשו אותה בהופעות ההשקה, צועקת את כל המילים עם ג'רזי של הלייקרס". ארכיון מצעדים, באתר גלגלצ סבבה 5, נבדק ב-2020-07-06 בן שלו, הראפר פלד בא לשחק, באתר הארץ, 19 באפריל 2018
מוזיקה פופולרית

מוזיקה פופולרית (הנקראת לעיתים מוזיקה קלה) היא מוזיקה המשתייכת לאחד ממגוון סגנונות מוזיקליים הנגישים לקהל הרחב ולרוב מופצים בצורה מסחרית. הגדרת המוזיקה הפופולרית מבחינה בין סגנונות אלו ובין מוזיקה קלאסית מחד ומוזיקה עממית מאידך. לעיתים משמש המונח מוזיקת פופ לתיאור מוזיקה פופולרית, כשלמעשה "פופ" מתאר סגנון מוזיקלי מסוים המשתייך למוזיקה הפופולרית, אך לא מכסה את כל גווניה. לפעמים מכונה המוזיקה גם בשם "מיינסטרים". המונח "מוזיקה פופולרית" משמש במובן רחב ובמובן צר. במובן הרחב, הוא מתייחס לכל סוגי המוזיקה שאינם מוזיקה קלאסית. בתחילת המאה ה-19 נקראו השירים המסורתיים של האנשים הפשוטים "שירים פופולריים". בסוף אותה מאה נקראו שירים אלו "שירי עם" (folk songs) ונוצרה הבדלה בין שירים אלו למוזיקה פופולרית עירונית וחדשה יותר. כיום מופצת המוזיקה הפופולרית באמצעי תקשורת המונים כגון רדיו, טלוויזיה ואפליקציות מוזיקה. המוזיקה הפופולרית מהווה חלק מהתרבות הפופולרית וכוללת סגנונות מוזיקליים רבים. במובן הצר משמש המונח לעיתים לתיאור מוזיקת פופ - סגנון מוזיקלי המתאפיין במוזיקה קלילה, קליטה, ולרוב ממוסחרת. המוזיקה הפופולרית נחלקת לסגנונות מוזיקליים שונים, ותיקים למדי או חדשים הנמצאים בהתהוות. לרוב, קהל המאזינים לסגנון מסוים יאופיין על ידי שיוך לקבוצת גיל שבצעירותה היה אותו סגנון פופולרי. חלוקה זו עומדת בבסיס חלקה של המוזיקה ב"פער הדורות". כך, לדוגמה, מוזיקת ביג בנד זוכה עדיין לפופולריות ניכרת, אף על פי שהגיל הממוצע של קהל המאזינים של סגנון מוזיקלי זה גבוה באופן משמעותי מהגיל הממוצע של קהל מאזיני מוזיקת ראפ. "פער דורות" זה בקרב קהל המאזינים של הסגנונות השונים הפך בולט במיוחד לאחר מלחמת העולם השנייה בעקבות ההתעצמות הכלכלית והחברתית של האוכלוסייה הצעירה. את המוזיקה אשר שווקה לפני שנות הארבעים לא ניתן לשייך לקבוצות גיל באופן כה ברור. לעיתים קרובות משום שסיווג סגנונות המוזיקה הפופולרית הוא שרירותי הסיווג יהיה שנוי במחלוקת בקרב קהל המאזינים. להלן רשימה של סגנונות מוזיקה פופולרית מודרנית. הרשימה איננה כוללת סגנונות מוזיקליים אשר אינם עכשוויים או שאינם נמכרים כיום בכמות ניכרת במיוחד (כגון מוזיקה קלאסית, אופרה ומוזיקת גוספל). כמו כן, סיווג הסגנונות המופיע ברשימה בוצע לפי החלוקה לסוגות הקיימת באתר Allmusic. הערות: ג'אז - סגנון הג'אז החל את דרכו בניו אורלינס שבארצות הברית בראשית המאה ה-20. שורשיו נעוצים באפריקה, אך כיום הוא נחשב ל"מוזיקה הקלאסית של ארצות הברית". רוק - המונח "רוק" כיום משמש לתיאור קשת רחבה מאוד של סגנונות מוזיקליים, המאופיינים בשלושת הכלים העיקרים - גיטרה בס, תופים וגיטרה חשמלית. הרוק החל את דרכו כהתפתחות של הרוק'נרול בשנות השישים בהתבסס על סולמות הבלוז. במקור, הרוק היווה שילוב בין מוזיקה אמריקאית עממית (קאנטרי) למוזיקה אפרו-אמריקנית קצבית (בלוז). עם השנים הרוק התפצל לאין ספור כיוונים שונים שהתרחקו מסגנונות אלה מרחק רב והושפעו גם מסגנונות אחרים לגמרי כמו מוזיקה קלאסית, פופ, ואף היפ-הופ. בנקל אפשר למצוא שירי רוק שקטים או רועשים, מהירים או איטיים, רוק ווקאלי ורוק אינסטרומנטלי, שירי רוק קלילים ו"פופיים" ולעומתם יצירות רוק כבדות ועמוקות. מוזיקה מוזיקת מחתרת היסטוריה של המוזיקה תאוריית המוזיקה קטגוריה:סגנונות מוזיקליים מדיה וקבצים בנושא מוזיקה פופולרית בוויקישיתוף מוזיקה פופולרית, באתר אנציקלופדיה בריטניקה (באנגלית) AllMusic - מקור מידע לגבי אומנים, תקליטים ותקליטורים, סגנונות וזרמים במוזיקה. מוזיקה פופולרית, דף שער בספרייה הלאומית AllMusic | Record Reviews, Streaming Songs, Genres & Bands, AllMusic (באנגלית אמריקאית) Allmusic web site
חרבות בפיתה

חרבות בפיתה הוא אלבום הסולו הרביעי של הראפר הישראלי פלד. האלבום יצא לאור ב-7 ביולי 2020, על ידי חברות התקליטים סינגולד ו-Mobile1 Music. את האלבום, בדומה לאלבומיו הקודמים, הפיקו אורי שוחט ומיכאל כהן. האלבום, בדומה לקודמו, מתאפיין בעיקר בסוגת הטראפ. מתוך האלבום הסינגלים: "סחימת", "קריז" ו"היידה". באלבום מתארחים מיכאל כהן, עדן דרסו ודין כרמל. עטיפת האלבום מהווה מחווה לעטיפתו של האלבום Liquid Swords (אנ') של הראפר ג'יזה. מבקר המוזיקה מתן שרון ביקר את האלבום בחיוב: "בעיני זה לגמרי האלבום הכי מזוקק של פלד שיצא עד היום, עם כמה מההפקות הכי מרשימות של שוחט וכהן ואפילו כמה בעיטות לעור התוף שהזכירו לי את הרוח הצעירה של האפרו. בעיני אחרים זה אולי פספוס, והם צודקים בדיוק כמוני מכיוון שזה בדיוק מה שפלד נועד להיות – דמות קצת מפלגת, ראפר מפלצתי שלא תמיד תתחברו למקום שבו הוא נמצא ומוזיקאי שלעולם לא מפסיק להשתנות. ואם זה לא שם לכם את החרבות בפיתה - אני לא יודע מה כן". האלבום חרבות בפיתה באתר אפל מיוזיק פלד מארח את עדן דרסו - אלפים | Linktone, באתר www.linktone.co.il ממשיך לבעוט, באתר ‏מאקו‏, 17 ביולי 2020